Vsebina

# Kazalo

Naslednje možnosti so na voljo, ko izberete Bibliografijo kot vrsto kazala.

Za dostop do tega ukaza ...

Izberite Vstavi – Kazala – Kazalo ali bibliografija, nato zavihek Vrsta (ko je izbrana bibliografija).

### Vrsta in naslov

Določite vrsto in naslov kazala.

#### Naslov

Vnesite naslov za izbrano kazalo.

#### Vrsta

Izberite vrsto kazala, ki ga želite vstaviti ali urediti. Možnosti, ki so na voljo na tem zavihku, so odvisne od vrste izbranega kazala. Če se kazalka nahaja v kazalu, ko izberete Vstavi – Kazala – Kazalo ali bibliografija, lahko potem urejate to kazalo.

#### Zaščiteno pred ročnim spreminjanjem

Prepreči, da bi se vsebina kazala spremenila. Ročne spremembe, ki jih vnesete v kazalo, se izgubijo, ko kazalo osvežite. Če želite, da kazalka drsi po zaščitenih področjih, izberite LibreOffice – NastavitveOrodja – Možnosti – LibreOffice Writer – Pripomočki za oblikovanje in nato izberite potrditveno polje Omogoči kazalko v razdelku Zaščitena območja.

## Oblikovanje vnosov

### Vnosi številk

Samodejno oštevilči bibliografske vnose. Za nastavitev možnosti razvrščanja kliknite zavihek Vnosi.

### Oklepaji

Izberite oklepaje, s katerimi želite obdati bibliografske vnose.

### Razvrsti

Nastavi možnosti za razvrščanje vnosov v kazalo.

#### Jezik

Izberite jezikovna pravila za uporabo razvrščanja vnosov v kazalo.

#### Vrsta ključa

Izberite numerično, ko želite številke razvrstiti po vrednosti, npr. 1, 2, 12. Izberite alfanumerično, ko želite številke razvrstiti po kodi znaka, npr. 1, 12, 2.

Podprite nas!