Vsebina

# Ustvarjanje filtrov XML

## Ustvarjanje filtra XML za LibreOffice

Ko ustvarite filter XML za LibreOffice, morate oblikovati slogovno predlogo XSLT, ki lahko pretvarja iz in v zapis OpenDocument XML.

Za več informacij o zapisu OpenDocument XML obiščite https://www.openoffice.org/xml/.

Če želite, lahko s svojim filtrom vključite predlogo, tako da boste lahko uporabljali sloge LibreOffice za dokumente XML, ki jih uvozite.

## Ustvarjanje filtra XML

1. Ustvarite slogovno predlogo preoblikovanja XSLT, ki dodeli elemente zunanjega zapisa XML elementom zapisa OpenDocument XML in spet nazaj.

2. Ustvarite predlogo, ki dodeli LibreOffice sloge elementom zunanjega zapisa XML, ko uvažate datoteko v tem zapisu v LibreOffice.

3. V modulu LibreOffice Writer ustvarite dokument z besedilom in izberite Orodja – Nastavitve filtra XML.

4. Kliknite Nov.

5. V pogovornem oknu Filter XML kliknite zavihekSplošno in določite lastnosti filtra.

- V polju Ime filtra vnesite ime za filter XML.

  To ime je prikazano v pogovornem oknu Nastavitve filtra XML.

- V polju Aplikacija izberite modul LibreOffice, kateremu je namenjen ta filter.

- V polju Ime vrste datoteke vnesite vrsto datoteke, kateri je namenjen ta filter.

  To ime je prikazano na seznamu vrst datotek v pogovornih oknih Odpri, Izvozi in Shrani kot.

- V polje Datotečna pripona vnesite pripono za izvoženo datoteko.

  Če želite razlikovati med to datoteko in drugimi datotekami XML, vnesite pripono, različno od *.xml.

6. Na strani zavihka Preoblikovanje določite preoblikovalne lastnosti filtra.

- (Izbirno) V polje Vrsta dokumenta vnesite identifikator vrste dokumenta za zunanjo vrsto datoteke.

  Ta identifikator je namenjen zaznavi vrste datoteke pri uvozu.

- V polju XSLT za izvoz vnesite pot in ime datoteke slogovne predloge XSLT, ki določa preoblikovanje iz zapisa OpenDocument v zunanji zapis.

- V polju XSLT za uvoz vnesite pot in ime datoteke slogovne predloge XSLT, ki določa preoblikovanje iz zunanjega zapisa v zapis OpenDocument.

- (Izbirno) V polje Predloga za uvoz vnesite pot in ime predloge, ki določa sloge LibreOffice, uporabljene v uvoženi datoteki.

  Datoteke, določene v zavihku Preoblikovanje, se kopirajo v mape uporabnikov LibreOffice.

7. Kliknite V redu.

## Preizkušanje filtra XML

V LibreOffice lahko izvedete osnovne preizkuse za prilagojeni filter XML.

Ti prezkusi ne spremenijo dokumenta.

1. Ustvarite ali odprite dokument z besedilom.

2. Izberite Orodja – Nastavitve filtra XML.

3. S seznama filtrov izberite filter, ki ga želite preizkusiti, in kliknite Preizkusi XSLT.

4. Za preizkušanje izvoznega filtra naredite enega izmed naslednjih korakov v območju Izvoz pogovornega okna:

- Kliknite Prebrskaj, izberite dokument LibreOffice, ki ga želite preizkusiti, in kliknite Odpri.

- Za preizkušanje trenutnega dokumenta kliknite Trenutni dokument.

5. Za preizkušanje uvoznega filtra kliknite Prebrskaj v območju Uvoz pogovornega okna, izberite dokument in kliknite Odpri.

Podobne teme

O filtrih XML

Distribucija filtrov XML

Podprite nas!