Vsebina

# Čarovnik za grafikone – Niz podatkov

Na tej strani Čarovnika za grafikone lahko spremenite obseg vira za vse nize podatkov posebej, vključno z njihovimi oznakami. Prav tako lahko spremenite obseg kategorij pa tudi lastnosti kategorij, kot so barve. Najprej lahko izberete obseg podatkov na strani Obseg podatkov in nato odstranite nepotrebne nize podatkov ali tjakaj dodate nize podatkov iz drugih celic.

Če vas preveliko število možnosti na tej strani zmede, enostavno določite obseg podatkov na strani Čarovnik za grafikone – Obseg podatkov in preskočite to stran.

Za dostop do tega ukaza ...

#### Iz menijske vrstice:

Izberite Vstavi – Grafikon – Niz podatkov ...

Dvokliknite grafikon, nato izberite Oblika – Obsegi podatkov.

#### Iz vmesnika zloženke v zavihkih:

Izberite Vstavi – Grafikon – Niz podatkov ...

#### Iz orodnih vrstic:

Vstavi grafikon

To pogovorno okno je na voljo le za grafikone, ki temeljijo na tabelah Calc ali Writer.

Pritisnite kombinacijo tipk dvigalka+F1 in pokažite na kontrolnik, da izveste več o njem.

## Organizacija nizov podatkov

V seznamskem polju Nizi podatkov vidite seznam vseh nizov podatkov trenutnega grafikona.

- Za organizacijo niza podatkov izberite vnos s seznama.

- Kliknite Dodaj za dodajanje novega niza podatkov pod izbranim vnosom. Nov niz podatkov je enake vrste kot izbrani vnos.

- Kliknite Odstrani, da odstranite izbrani vnos s seznama Nizi podatkov.

- Uporabite puščični tipki navzgor in navzdol za pomikanje izbranega vnosa po seznamu navzgor ali navzdol. S tem ne spremenite vrstnega reda v tabeli vira podatkov, temveč le razporeditev v grafikonu.

## Urejanje niza podatkov

1. Kliknite vnos s seznama, da si ogledate in uredite lastnosti tega vnosa.

   V seznamskem polju Obsegi podatkov so prikazana imena vlog in obsegi celic za komponente niza podatkov.

2. Kliknite vnos, nato uredite vsebino v spodnjem polju z besedilom.

   Oznaka ob polju z besedilom podaja trenutno izbrano vlogo.

3. Vnesite obseg ali kliknite Izberi obseg podatkov, da pomanjšate pogovorno okno in z miško izberete obseg.

   Če želite obseg podatkov več področij celic, ki niso soležna, vnesite prvi obseg, nato ročno dodajte podpičje na konec polja z besedilom, nato vnesite še druge obsege. Kot ločilo med obsegi uporabljajte podpičje.

Obseg za vlogo podatkov, kot so vrednosti Y, ne sme vsebovati celice oznake.

## Urejanje oznak podatkov

- Vnesite ali izberite obseg celic, ki bo uporabljen kot besedilo za kategorije ali oznake podatkov.

Besedila so prikazana na osi X ali kot oznake podatkov, odvisno od vrste grafikona.

## Urejanje lastnosti kategorij

Vsak vnos kategorije ima lahko svojo barvo polnila in obrobe.

Lastnosti barve polila in obrobe kategorije lahko urejate. Barve so določene s številom celic z isto velikostjo obsega kategorije.

Barvne vrednosti so izražene z njihovimi komponentami rdeče, zelene in modre (RGB), združenimi s funkcijo COLOR().

Obsegi podatkov za barvo obrobe in polnilo lahko določite le za stolpčne, vrstične, tortne in mehurčne grafikone ter grafikone stolpcev in vrstic.

### Določanje barve polnila kategorije

1. Kliknite vnos Barva polnila na seznamu.

2. V polje Obseg za barvo polnila vnesite obsege celic z vrednostmi barve polnila kategorije.

### Določanje barve obrobe kategorije

1. Kliknite vnos Barva obrob na seznamu.

2. V polje Obseg za barvo obrobe vnesite obsege celic z vrednostmi barve obrobe kategorije.

### Primer

Podobne teme

Vstavljanje grafikonov

Čarovnik za grafikone – Vrsta grafikona

Čarovnik za grafikone – Obseg podatkov

Čarovnik za grafikone – Elementi grafikona

Podprite nas!